ศบค. ยังพบคลัสเตอร์ใหม่อย่างต่อเนื่อง ล่าสุดพบผู้ติดเชื้อในโรงงานเสื้อผ้าจังหวัดตาก 447 ราย
นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. เปิดเผยว่า สถานการณ์ผู้ติดเชื้อรายวัน พบว่า กรุงเทพฯ ติดเชื้อมากที่สุด 1,678 ราย โดย สำนักอนามัยกรุงเทพฯ รายงานว่า มีคลัสเตอร์ที่ต้องเฝ้าระวัง 111 แห่ง แบ่งไปตามกลุ่มคือ กรุงเทพฯ เหนือ ได้แก่ จตุจักร, บางซื่อ, บางเขน, หลักสี่ กรุงเทพฯ กลาง ได้แก่ ดินแดง, ดุสิต, ป้อมปราบศัตรูพ่าย, พระนคร, พญาไท, ราชเทวี, สัมพันธวงศ์, ห้วยขวาง, วังทองหลาง โดยกลุ่มที่ต้องเฝ้าระวังสูงสุดคือ มีผู้ป่วยภายใน 14 วัน จำนวน 96 แห่งส่วนคลัสเตอร์ใหม่ ที่พบจังหวัดตาก ที่โรงงานเสื้อผ้า 447 ราย /สมุทรปราการ ที่โรงงานผลิตเครื่องปรับอากาศ 13 ราย /นครปฐม ที่โรงงานหมู ตำบลมาบแค 38 ราย /จังหวัดสระบุรี บริษัทผลิตชิ้นส่วนคอมพิวเตอร์ 127 ราย /จังหวัดระยอง แคมป์คนงานก่อสร้าง 35 ราย, บริษัทรับเหมาก่อสร้าง 13 ราย, โรงงานแยกขยะ 15 รายนายแพทย์ทวีศิลป์ กล่าวว่า ศบค. ได้ออกข้อกำหนดตาม มาตรา 9 แห่ง พระราชกำหนดบริหารราชการในสถานการณ์ฉุกเฉิน 2548 ฉบับที่ 25 ข้อกำหนดที่ออกเน้นย้ำไปที่สาเหตุการแพร่กระจายของโรค คือ กทม. นครปฐม นนทบุรี สมุทรปราการ และสมุทรสาคร พื้นที่ภาคใต้ จังหวัดนราธิวาส ยะลา ปัตตานี และสงขลา โดยพื้นที่กรุงเทพฯ และปริมณฑล เป็นประกาศเพื่อควบคุมโรคและป้องกันการแพร่ระบาดเฉพาะกลุ่มผู้ประกอบอาชีพแรงงานก่อสร้าง ซึ่งเป็นกลุ่มเสี่ยงและพบการระบาดแบบกลุ่มก้อน ได้แก่ สถานที่ก่อสร้างดัดแปลง หรือรื้อถอนอาคาร หรือพื้นที่ดำเนินการก่อสร้าง สถานประกอบการโรงงาน ยังสามารถทำงานได้แต่ให้มีการควบคุมตามมาตรการควบคุมโรคเฉพาะพื้นที่หรือ bauble and seal ที่ทางราชการกำหนด มาตรการควบคุมแบบบูรณาการเร่งด่วนเฉพาะเขตพื้นที่กรุงเทพฯและปริมณฑล ได้แก่การจำหน่ายอาหารและเครื่องดื่ม ให้เปิดดำเนินการเฉพาะนำกลับไปบริโภคที่อื่นเท่านั้น, ห้างสรรพสินค้าสามารถเปิดได้ถึง 21.00 น. งดการให้บริการเพิ่มเติมในพื้นที่โรงภาพยนตร์ สวนน้ำ พื้นที่นั่งรับประทานอาหาร ศูนย์อาหาร, โรงแรม ศูนย์แสดงสินค้า ให้งดกิจกรรมการจัดประชุมสัมมนาและจัดเลี้ยง, ห้ามจัดกิจกรรมรวมกลุ่มบุคคลที่มีจำนวนมากกว่า 20 คน ยกเว้นได้รับอนุญาต, ให้พนักงานเจ้าหน้าที่และพนักงานควบคุมโรคติดต่อ เข้าไปตรวจตราเขตชุมชน ตลาด สถานที่เสี่ยง พบแหล่งที่มีการระบาดแบบกลุ่มก้อนสามารถปิดสถานที่ได้ เมื่อมีคำสั่งและดำเนินการมาตรการควบคุมและป้องกันการแพร่ระบาดแล้ว ให้ดำเนินการช่วยเหลือบุคคลที่ได้รับผลกระทบจากคำสั่งปิดสถานที่นั้นๆอย่างไรก็ตาม ศบค. เข้าใจ ว่าประกาศดังกล่าวกระทบกับประชาชนส่วนใหญ่ แต่ตัวเลขผู้ติดเชื้อที่เพิ่มขึ้น เป็นเรื่องที่ต้องช่วยกันลดการแพร่ระบาด ส่วนการคมนาคมเข้าออกกรุงเทพฯ และปริมณฑล จะมีการตั้งจุดตรวจ ด่านตรวจ หรือจุดสกัดเพื่อครอบคลุมการเดินทางและเคลื่อนย้ายแรงงานเพื่อทำงานข้ามเขตจังหวัด ให้ดำเนินการอย่างเข้มงวดโดยผ่านเข้าออกได้เฉพาะแรงงานที่ได้รับอนุญาตให้เดินทางเท่านั้น ส่วนการเดินทางเขาออกจังหวัดอื่นๆ ก็จะมีการตั้งจุดตรวจจุดสกัดเพื่อตรวจคัดกรองการเดินทางอย่างเข้มงวดเช่นกัน จึงขอความร่วมมือให้มดเดินทางในช่วงนี้ รวมทั้งการรวมกลุ่มเล่นการพนันในพื้นที่ ให้พิจารณาดำเนินมาตรการปฏิบัติงานนอกสถานที่ตั้ง work from home ในช่วงนี้ งดการจัดกิจกรรมรวมกลุ่ม งานรื่นเริงต่างๆ เป็นระยะเวลา 30 วันนายแพทย์ทวีศิลป์ กล่าวว่า ที่ประชุมศูนย์บริหารสถานการณ์เศรษฐกิจจากผลกระทบโควิด 19 หรือ ศบศ. นัดพิเศษในวันนี้ มีการพิจารณาเยียวยาผู้ได้รับผลกระทบจากการปิดสถานที่ต่างๆ ใน 6 จังหวัด จำนวน 697,315 คน ที่ขึ้นทะเบียนกับกระทรวงการคลัง และอยู่ในระบบประกันสังคม จะได้รับการเยียวยา ร้อยละ 50 ของรายได้ สูงสุดไม่เกิน 7,500 บาท หากเป็นคนไทยรัฐบาลจะเพิ่มให้อีกคนละ 2,000 บาท ส่วนผู้ที่ไม่ได้อยู่ในระบบประกันสังคม ให้ไปขึ้นทะเบียนภายในระยะเวลา 1 เดือน สำหรับผู้ประกอบการที่ไม่มีลูกจ้าง ให้ไปลงทะเบียนใน application ถุงเงิน โครงการคนละครึ่งสำหรับกรณีร้านอาหาร ที่มีการเตรียมวัตถุดิบไว้ก่อนจะมีมาตรการสั่งปิด ขอให้ทางสมาคมอุตสาหกรรมก่อสร้าง กับสมาคมภัตตาคารร้านอาหาร ขอความร่วมมือให้ผู้ประกอบการใช้บริการภัตตาคาร ร้านอาหารย่อยๆ แผงลอย จัดอาหารให้แรงงานก่อสร้างในไซต์งาน เพื่อให้วัตถุดิบที่ผู้ประกอบการร้านอาหารจัดเตรียมไว้ได้ใช้ประโยชน์